Oʻzbekiston Respublikasiga olib kiriladigan tovarlarga toʻlanishi lozim boʻlgan bojxona toʻlovlari miqdorini aniqlash boʻyicha dastlabki qarorni qabul qilish tartibi toʻgʻrisidagi nizomga oʻzgartirish va qoʻshimchalar kiritish haqida
(order, 2023-07-07)

Oʻzbekiston Respublikasi Bojxona kodeksi va Oʻzbekiston Respublikasi Prezidentining 2021-yil 10-sentabrdagi PF-6310-son “Bojxona tartib-taomillarini soddalashtirish va davlat bojxona xizmati organlari tashkiliy tuzilmasini yanada takomillashtirish toʻgʻrisida”gi Farmoniga muvofiq buyuraman: 1. Oʻzbekiston Respublikasi Davlat bojxona qoʻmitasining 2021-yil 10-noyabrdagi 01-02/8-51-son qarori (roʻyxat raqami 3343, 2021-yil 27-dekabr) (Qonunchilik maʼlumotlari milliy bazasi, 27.12.2021-y., 10/21/3343/1205-son) bilan tasdiqlangan Oʻzbekiston Respublikasiga olib kiriladigan tovarlarga toʻlanishi lozim boʻlgan bojxona toʻlovlari miqdorini aniqlash boʻyicha dastlabki qarorni qabul qilish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Raqamli texnologiyalar vazirligi va Oʻzbekiston Savdo-sanoat palatasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Ushbu Nizom tashqi iqtisodiy faoliyat qatnashchilari tomonidan Oʻzbekiston Respublikasiga olib kiriladigan tovarlarning bojxona rasmiylashtiruvidan oldin ushbu tovarlar boʻyicha toʻlanishi lozim boʻlgan bojxona toʻlovlari miqdorini aniqlashda bojxona organlari tomonidan dastlabki qarorni qabul qilish tartibini belgilaydi.”. 2. 1-bandning toʻrtinchi xatboshisi quyidagi tahrirda bayon etilsin: “bojxona organi — Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasining (bundan buyon matnda Bojxona qoʻmitasi deb yuritiladi) Qoraqalpogʻiston Respublikasi, viloyatlar, Toshkent shahri boʻyicha boshqarmalari va “Toshkent-AERO” ixtisoslashtirilgan bojxona kompleksi;”. 3. 3-banddagi “bojxona yuk deklaratsiyasi taqdim etilishidan oldin” soʻzlari “erkin muomalaga chiqarish (import) bojxona rejimiga joylashtirilmagan tovarlar yuzasidan” soʻzlari bilan almashtirilsin. 4. 6-bandda: “DBQning” degan soʻz “Bojxona qoʻmitasining” degan soʻzlar bilan almashtirilsin; quyidagi mazmundagi xatboshi bilan toʻldirilsin: “Manfaatdor shaxs arizani tovarning bojxona qiymatini koʻrsatmagan, shuningdek ushbu Nizomning 8-bandida nazarda tutilgan hujjatlar va maʼlumotlarni ilova qilmagan holda taqdim etishi mumkin. Bunda, manfaatdor shaxs ariza shaklining 3.12-pozitsiyasiga tegishli belgi qoʻyadi.” 5. Quyidagi mazmundagi 81-band bilan toʻldirilsin: “81. Manfaatdor shaxs tomonidan ariza ushbu Nizomning 6-bandi ikkinchi xatboshisida belgilangan tartibda taqdim etilganda, dastlabki qarorni qabul qilish uchun bojxona qiymatini aniqlashning zaxira usulidan foydalangan holda oʻrtacha bojxona qiymati aniqlanadi va bojxona toʻlovlari hisoblab chiqariladi. Masalan, manfaatdor shaxs tomonidan Birlashgan Arab Amirliklaridan “BMW X7” rusumli avtotransport vositasini olib kelishi moʻljallangan, biroq manfaatdor shaxsda tovarning bojxona qiymati toʻgʻrisidagi maʼlumotlar hamda zarur hujjatlar mavjud boʻlmagan hollarda ham dastlabki qaror olish yuzasidan bojxona organlariga murojaat qilishi mumkin. Bojxona organi esa, oʻrtacha bojxona qiymatlaridan foydalangan holda bojxona toʻlovlarini hisoblab chiqaradi va dastlabki qarorni qabul qiladi. Ushbu talablar asosida qabul qilingan dastlabki qaror bojxona rasmiylashtiruvi uchun asos sifatida qabul qilinmaydi va bojxona organlari uchun majburiy hisoblanmaydi.”. 6. 12, 14-bandlar, 22-bandning birinchi xatboshisi, 34, 36-bandlar, 37-bandning birinchi xatboshisi, 40, 45-bandlar, 48-bandning birinchi xatboshisidagi “DBQning” va “DBQ” degan soʻzlar tegishli ravishda “Bojxona qoʻmitasining” va “Bojxona qoʻmitasi” degan soʻzlar bilan almashtirilsin. 7. 16-bandning “b” kichik bandi quyidagi tahrirda bayon etilsin: “b) arizaga ushbu Nizomning 8-bandi “a” kichik bandida nazarda tutilgan hujjatlar ilova qilinmagan boʻlsa, bundan ushbu Nizomning 6-bandi ikkinchi xatboshisida belgilangan tartibda taqdim etilgan arizalar mustasno;”. 8. 20-band quyidagi mazmundagi xatboshilar bilan toʻldirilsin: “Bojxona organining masʼul xodimi arizada koʻrsatilgan tovarlarning bojxona qiymatini aniqlash usuli uni tasdiqlash uchun taqdim etilgan maʼlumotlar va hujjatlarga mos emasligini aniqlasa, bu haqida shu kunning oʻzida manfaatdor shaxsga yozma yoki elektron tarzda xabarnoma yuboradi. Xabarnomada bojxona qiymatini aniqlash usulining uni tasdiqlash uchun taqdim etilgan maʼlumotlar va hujjatlarga mos emasligi mos emasligi sabablari hamda bojxona organi tomonidan mustaqil ravishda bojxona qiymatini va uni aniqlash usulini ketma-ketlikda belgilash orqali arizani koʻrib chiqish taklifi koʻrsatiladi. Manfaatdor shaxs bojxona organining taklifiga rozilik bildirgan taqdirda, dastlabki qarorni qabul qilish rad etilmaydi hamda tovarning bojxona qiymatini aniqlash bojxona organi tomonidan mustaqil tarzda Oʻzbekiston Respublikasi Bojxona kodeksi va Oʻzbekiston Respublikasi Vazirlar Mahkamasining 2022-yil 6-apreldagi 160-son qarori bilan tasdiqlangan Oʻzbekiston Respublikasi bojxona hududiga olib kiriladigan tovarning bojxona qiymatini aniqlash tartibi toʻgʻrisidagi nizomga muvofiq olib kiriladigan tovarning bojxona qiymatini aniqlash usullarini ketma-ketlikda qoʻllash orqali amalga oshiriladi.”. 9. 28-bandda: quyidagi mazmundagi toʻrtinchi va beshinchi xatboshilar bilan toʻldirilsin: “v) dastlabki qarorni olish yuzasidan taqdim etilgan arizada koʻrsatilgan tovarlar erkin muomalaga chiqarish bojxona rejimiga rasmiylashtirilgan boʻlsa. Mazkur bandning “b” kichik bandida nazarda tutilgan hollarda dastlabki qarorni qabul qilishni rad etish manfaatdor shaxs tomonidan bojxona organining mustaqil tarzda bojxona qiymatini va uni aniqlash usulini ketma-ketlikda belgilash orqali arizani koʻrib chiqish taklifiga rozilik bildirmagan yoki uni rad etgan hollarda amalga oshiriladi.”. toʻrtinchi xatboshi oltinchi xatboshi deb hisoblansin. 10. 46-band quyidagi mazmundagi xatboshlar bilan toʻldirilsin: “Bunda, dastlabki qarorda keltirilgan bojxona toʻlovlarining miqdori quyidagi hollarda oʻzgarishi mumkinligi inobatga olinadi: a) valyuta kursining oʻzgarishi natijasida bojxona qiymati miqdorining mos tarzda oʻzgarishi; b) bojxona toʻlovlari stavkalarining oʻzgarishi; v) bojxona toʻlovlaridan berilgan imtiyozlarning muddati tugashi yoki bekor qilinishi, bojxona toʻlovlari boʻyicha imtiyoz nazarda tutilgan qonunchilik hujjatiga oʻzgartirish kiritilishi yoxud bojxona toʻlovlaridan imtiyoz nazarda tutilgan qonunchilik hujjati qabul qilinishi.”. 11. 1-ilova quyidagi mazmundagi izoh qismi bilan toʻldirilsin: “Izoh: Bojxona toʻlovlari, shu jumladan qoʻllanilgan imtiyozlar va bojxona toʻlovlari stavkalari dastlabki qaror qabul qilingan kundagi Oʻzbekiston Respublikasi Markaziy bankining valyutalar kursi hamda qonunchilik hujjatlari asosida hisoblab chiqarildi. Valyuta kursi va (yoki) qonunchilik hujjatlari oʻzgarishi hisobiga bojxona toʻlovlari miqdori oʻzgarishi mumkin.”. 12. 2-ilovada: quyidagi mazmundagi 3.12-pozitsiya bilan toʻldirilsin: “ 3.12 Tovarning bojxona qiymatini koʻrsatmagan, shuningdek tegishli hujjatlar va maʼlumotlarni ilova qilmagan holda taqdim etiladigan ariza*** ”; izohlar qismi quyidagi mazmundagi xatboshi bilan toʻldirilsin: “*** Agar ariza manfaatdor shaxs tomonidan tovarning bojxona qiymatini koʻrsatmagan, shuningdek tegishli hujjatlar va maʼlumotlarni ilova qilmagan holda taqdim etilsa, “✓” belgisi qoʻyiladi. Bunda, mazkur ariza asosida taqdim etilgan dastlabki qaror bojxona rasmiylashtiruvi uchun asos sifatida qabul qilinmaydi va bojxona organlari uchun majburiy hisoblanmaydi.”. 13. 3-ilovada: a) 1-pozitsiyada: 1.3.-pozitsiya quyidagi tahrirda bayon etilsin: “ 1.3. Agar maʼlum qilingan bojxona qiymati oxirgi toʻqson kalendar kun ichida olib kirilib, 1-usulda qabul qilingan tovarning bojxona qiymatidan past boʻlsa: ”; quyidagi mazmundagi 1.3.1 va 1.3.2-pozitsiyalar bilan toʻldirilsin: “ 1.3.1 Joʻnatuvchi mamlakat bojxona deklaratsiyasi** 1.3.2 Tovarni yetkazib berilishiga aloqador boʻlgan uchinchi shaxslar bilan kontraktlar va ular uchun toʻlov hisoblari*** ”; 1.4. — 1.7-pozitsiyalar chiqarib tashlansin; 1.8-bandi quyidagi tahrirda bayon etilsin: “ 1.8. Bitim taraflarining oʻzaro bogʻliqligi olib kiriladigan tovarlar bilan tuzilgan bitim qiymatiga taʼsir qilmaganligini tasdiqlash maqsadida ixtiyoriy ravishda: ”; 1.8.2-bandi quyidagi tahrirda bayon etilsin: “ 1.8.2 Bojxona qiymati 4 yoki 5-usullar bilan aniqlangan aynan bir xil yoki oʻxshash tovarlarning bojxona qiymatini tasdiqlovchi hujjatlar ”; b) 2-pozitsiyada: 2.1 va 2.2-pozitsiyalar quyidagi tahrirda bayon etilsin: “ 2.1 Bojxona organi tomonidan qabul qilingan va bojxona qiymati Bojxona kodeksining 303-moddasi boʻyicha aniqlangan holda chiqarilgan aynan bir xil va oʻxshash tovarlarga tegishli boʻlgan bojxona deklaratsiyasi roʻyxat raqami va unga tegishli tovar tartib raqami 2.2 Qiymatga tuzatishlar kiritish amalga oshirilishi lozim boʻlgan hollarda tovarni Oʻzbekiston Respublikasi bojxona hududiga olib kiriladigan joyga yetkazib berilgunga qadar qilinadigan xarajatlarni tasdiqlovchi hujjat va maʼlumotlar**** ”; 2.2.1 va 2.2.3-pozitsiyalar chiqarib tashlansin; v) 5.2.4-pozitsiya chiqarib tashlansin; g) izohlar qismi quyidagi mazmundagi xatboshilar bilan toʻldirilsin: “***Agar bunday hujjatlarni taqdim etishning imkoniyati mavjud boʻlmasa, sotuvchi yoki sotib oluvchining yozma tushuntirishlari, shu jumladan bunday hujjatlar toʻgʻrisidagi maʼlumotlar qabul qilinishi mumkin. **** Mazkur hujjatlar tovarning yetkazib berish sharti, transport turi yoki geografik manzillarda farq boʻlganda, taqdim qilinishi mumkin.”.